open-index/open-wikipedia-markdown huggingface dataset:
شوما چودھری

**شوما چودھری**  بھارتی صحافی ہیں۔ وہ تہیلکا کے بانیان میں سے ایک ہیں۔ وہ الجبرا کی ڈائریکٹر اور شریک بانی ہیں۔ نویز ویک یو۔ایس۔اے نے 2011 میں شوما کو دنیا کی 150 با اثر خواتین میں ان کو شمار کیا ہے۔
وہ 2009 میں چمیلی دیوی جین اعزاز برائے ممتاز خاتون صحافی سے سرخ رو ہوئی۔ 2013 میں تہیلکا سے اختلافات کی وجہ سے شوما اس میگزین سے الگ ہو گئی۔

## ابتدائی زندگی اور تعلیم
شوما چودھری 11 جون 1964 کو بھارتی صوبہ مغربی بنگال کے مشہور شہر ڈارجیلنگ میں ہوئی۔ انھوں نے کرسیونگ لا مارٹینائر کولکاتا میں سینٹ ہیلینز اسکول میں اپنی ابتدائی تعلیم حاصل کی۔اس کے بعد دہلی یونیورسٹی کے لیڈی شری رام کالج برائے نسواں کا رخ کیا اور انگریزی ادب میں بی-اے اور ایم-اے کی ڈگری حاصل کی۔

## کیریئر
شوما چودھری تہیلکا میگزین کی شریک بانیان میں سے ایک ہے۔انھوں نے 28 نومبر 2013 میں تہیلکا سے ایک جنسی تنازع کی وجہ سے دوری اختیار کر لی جب آپ مینیجنگ ڈائریکٹر کے عہدہ پر فائز تھیں۔اس معاملہ میں چودھری کے کئی ساتھیوں نے اپنا اختلاف ظاہر کیا۔ شوما نے 2016 میں الجبرا - دی آرٹز اینڈ آئیڈیاز کلب کی نیو ڈالی۔ انسانی مسائل سے لے کر سماجی اور سیاسی مسائل سے متعلق الجبرا چوٹی کے مفکرین سے گفتگو کی جاتی ہے اور عصر حاضر کے ان لازمی امور پر روشنی ڈالی جاتی ہے۔ شوما بعد میں اس ادارے سے بھی الگ ہوئی۔ اور تھنک، کیچ نیوز وغیرہ سے وابستہ رہی۔
پرنٹ صحافت سے پہلے شوما دور درشن سے وابستہ تھیں اور ہفتے بھر میں مصنفین اور کتابوں سے 40 سے زائد پروگراموں کی نگرانی کرتی۔ شوما نے پرنٹ صحافیت کی شروعات دی پیونیر سے کی جہاں آپ کتابوں کی ایڈیٹر تھیں۔ پیونیر کے بعد بعد شوما انڈیا ٹوڈے سے وابستہ ہوئی اور پھر آؤٹ لک میگزین کے ساتھ وابستہ ہوئی۔
## اعزازات
شوما سیاسی صحافت میں اپنی کارکردگی کی وجہ سے کئی اعزازات سے نوازی گئی۔ کچھ قابل ذکر اعزازات درج ذیل ہیں:
* چمیلی دیوی جین اعزاز برائے ممتاز خاتون صحافی ، 2009
* ممبئی پریس کلب اعزاز، 2012 
* سبیادورو ارنیسٹ ہیمنگوے اعزاز 
* رام ناتھ گیکا اعزاز 
* الیومنائی آف دی یئرمنجانب لیڈی شری رام کالج، 2013
## حوالہ جات

زمرہ:اکیسویں صدی کی بھارتی مصنفات
زمرہ:اکیسویں صدی کے بھارتی صحافی
زمرہ:اکیسویں صدی کے بھارتی مصنفین
زمرہ:بقید حیات شخصیات
زمرہ:بھارت کے سیاسی صحافی
زمرہ:بھارتی ادبی نقاد
زمرہ:بھارتی خواتین صحافی
زمرہ:مغربی بنگال کی مصنفات
زمرہ:مغربی بنگال کے صحافی
زمرہ:1971ء کی پیدائشیں
زمرہ:لیڈی شری رام کالج کے فضلا
اسیر عابد

اسیر عابد (انگریزی: Aseer Abid)، ان کا اصل نام غلام رسول تھا۔
## ولادت
غلام رسول اسیر عابد کی پیدائش: 1936ء علی پور چٹھہ گوجرانوالہ میں ہوئی

پاکستانی معروف شاعر مترجم تھے، جو اردو، پنجابی اور فارسی میں شاعری لکھتے تھے۔ رئیس الترجمین اسیر عابد نہ صرف شاعر اور نثر نگار تھے بلکہ وہ آلات موسیقی پر بھی مضبوط گرفت رکھتے تھے۔ جنھوں نے شہر آفاق دیوان غالب ، ڈاکٹر محمد اقبال کا مجموعہ بال جبریل (جبریل اڈاری)، قیصدہ بردہ شریف کا پنجابی میں منظوم ترجمہ کیا، نیز قصیدہ بردہ شریف کا اردو منظوم ترجمہ کیا۔ پنجابی کی شہر آفاق تصنیف ہیر وارث شاہ کا اردو منظوم ترجمہ کیا۔ کلام بابا بلھے شاہ کو اردو نثر کا پہناوا پہنایا۔ ان کی اردو شاعری کی تصنیف "صحرا عبور کرنا ہے” بھی شائع ہو چکی ہیں 

## تخلیقات
* صحرا عبور کرنا ہے

* دیوان غالب پنجابی منظوم ترجمہ 

* ڈاکٹر محمد اقبال کا مجموعہ بال جبریل (جبریل اڈاری) پنجابی منظوم ترجمہ 

* قیصدہ بردہ شریف منظوم ترجمہ

* ہیر وارث شاہ کا اردو منظوم ترجمہ

* کلام بابا بلھے شاہ کو اردو نثر ترجمہ

## وفات
11 فروری 2003ء کوراجکوٹ نزد علی پور چوک گوجرانوالہ (پنجاب) - پاکستان میں وفات پائی

## حوالہ جات

زمرہ:1936ء کی پیدائشیں
زمرہ:اردو شعرا
زمرہ:اورینٹل کالج کے فضلا
زمرہ:پاکستانی شعرا
زمرہ:پاکستانی معلمین
زمرہ:پنجابی زبان کے شعرا
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:ضلع گوجرانوالہ کی شخصیات
زمرہ:گورنمنٹ کالج یونیورسٹی، لاہور کا تدریسی عملہ
زمرہ:لاہور کے شعرا
زمرہ:لاہوری شخصیات
زمرہ:مقالات مع رابطہ
زمرہ:کامنز زمرہ جس کا ربط ویکی ڈیٹا پر ہے
زمرہ:2003ء کی وفیات
زمرہ:گوجرانوالہ میں وفات پانے والی شخصیات
آمنہ بنت شرید

**آمنہ بنت شرید،** صحابی عمرو بن حمق خزاعی کی بیوی، کوفہ کی رہنے والی شیعان علی بن ابی طالب میں سے تھیں۔ نہایت حاضر جواب اور فصیح الکلام خاتون تھیں، جناب معاویہ بن ابو سفیان سے ان کا کلامی مباحثہ ہوا ہے۔

## حالاتِ زندگی
آمنہ بنت شرید کی حالاتِ زندگی کے بارے میں زیادہ معلومات موجود نہیں ہیں، بس مختصراً اتنا معلوم ہوتا ہے وہ اور ان کے شوہر عمرو بن حمق خزاعی، شیعان علی اور ان کے خاص حمایتی تھے، علی بن ابی طالب کی وفات (قتل) کے بعد معاویہ بن ابو سفیان نے شیعان علی کو گرفتار کرنے حکم دیا، لیکن ان کے شوہر کو گرفتار کرنے میں ناکام رہے۔ پھر ان کی بیوی جناب آمنہ کو دو سال تک دمشق کے قید خانہ میں رکھا اور اسی دوران ایک زبردست کلامی واقعہ پیش آیا جو تاریخ کی کتابوں میں ملتا ہے۔

اس کے علاوہ آمنہ نہایت حاضر جواب، فصیح الکلام اور بہادر خاتون تھیں۔ کوفہ سے جلا وطنی کے بعد حمص چلی گئیں اور وہیں طاعون کی وبا کی وجہ سے سنہ 50ہجری میں وفات ہوئی۔ بعض شیعہ روایات کے مطابق زہر کی وجہ سے وفات ہوئی تھی۔

## واقعہ کی تفصیل
جب جناب علی بن ابی طالب کا قتل ہو گیا تو معاویہ بن ابو سفیان نے شیعان علی کی تلاش کا حکم دیا، مطلوبہ شیعان علی میں آمنہ کے شوہر **عمر بن الحمق خزاعی** بھی تھے، لیکن ان کو گرفتار نہیں کر سکے۔ پھر جناب معاویہ نے ان کی بیوی **آمنہ بنت شرید** کو گرفتار کرنے کا حکم دیا، انھیں دمشق کے قید خانہ میں دو سال تک قید کر دیا گیا۔ پھر کچھ عرصہ بعد **عبد الرحمن بن حکم** ان کو شوہر کو کسی جزیرہ میں پکڑنے میں کامیاب ہو گئے اور قتل کر دیا، ان کے سر کو جناب معاویہ کی خدمت میں بھیجا۔ جب قاصد سر کو لے کر ان پاس پہنچا تو انھوں نے اسے ان کی بیوی کے پاس جیل میں بھجوا دیا اور جیل کے محافظ کو کہلا بھیجا کہ: «اس سر کو آمنہ کی گود میں رکھنا پھر جو کچھ وہ کہتی ہے اسے دھیان سے سن کر مجھ تک پہنچانا»۔ چنانچہ ایسا ہی کہا۔ ایک لمحہ کے لیے تو آمنہ ہکا بکا ہو گئیں اور مقتول سر پر ہاتھ پھیرنے لگیں پھر کہا: 

جب قاصد نے جناب معاویہ کو یہ سب بتایا تو انھوں نے آمنہ کو بلوایا اور پوچھا کیا تم نے یہ سب کہا ہے؟ انھوں نے کہا: «جی ہاں بالکل میں نے ہی کہا ہے اور میں اس پر مطمئن ہوں، مجھے اس پر کوئی ندامت نہیں ہے»۔ جناب معاویہ نے یہ سن کر منھ پھیر لیا، ان کے بعض مصاحبین کو بھی غصہ آیا اور قتل کرنے کی اجازت مانگی۔ لیکن آمنہ پوری بہادری کے ساتھ ڈٹی رہیں اور بہت کچھ سخت سست سنایا۔ جناب معاویہ نے حکم دیا: «اس خاتون کو شام سے ملک بدر کر دیا جائے» چنانچہ آمنہ بنت شرید کوفہ سے چلی گئیں، وہاں بھی وہ اپنی حق گوئی اور صاف بیانی میں مشہور رہیں، حکومت کے خلاف کھل کر بولا کرتی تھیں۔ ان کی زبان کو بند کرنے کے لیے حکومتی کارندوں کے ذریعہ کچھ تحفے تحائف بھیجے گئے۔ آمنہ نے کہا: «میرے شوہر کے قتل اور میری جلا وطنی کے بعد مجھے انعامات دیا جا رہا ہے، معاویہ پر تعجب ہوتا ہے»۔ پھر اسی جلا وطنی میں حمص میں وفات پائی۔

## حوالہ جات

زمرہ:حمص کی وفیات
میرا رومانوی مزاح جوانی غلط ہے جیسی میری توقع تھی

میرا رومانوی مزاحِ جوانی غلط ہے جیسی میری توقع تھی ایک جاپانی ناول سلسلہ ہے جو وَتاری وَتارُو نے لکھا اور پونکن8(8Ponkan)نے توضیح کیا ہے۔یہ کہانی "ہکی گایا _ھاچیمان"کے گرد گردش کرتی ہے جو قنوطیت پسند،تنگ ذہن اور حقیقت پسندانہ نوجوان ہے،جس کو اُس کی اُستانی نے اسکول کے خدمت گار کلب میں شمولیت لینے پر اور کلب میں دو لڑکیوں کے ساتھ کام کرنے پر مجبور کیا جن کے اپنے مسائل ہیں۔یہ کلب لوگوں کی مدد کرتے اور نتیو کرتے ہیں ۔
اِس کی تین مانگا موافقت اور 2بیاضِ اشعار جلدیں ہیں۔اِس کے اوپر ایک آنیمے ٹیلی ویژن سلسلہ بھی ہے جو 4اپریل2013تا27جون2013تک چلا اور اُس کا سلسلہ دوم 2اپریل2015تا جون 25 2015 تک چلا اور اُس کا تیسرا اور آخری سلسلہ ,9 2020 جولائی سے 24 ستمبر 2020 میں چلا اور ختم ہو گیا۔۔
ایکسٹو

ایکسٹو ابن صفی صاحب  کا تخلیق کردہ ایک مشہور و معروف کردار ہے۔ ایکس ٹو عمران سیریز کا ایک خفیہ اور اہم کردار ہے۔ ایکس ٹو سیکرٹ سروس کا سربراہ ہے۔ ابن صفی صاحب نے علی عمران کے ذریعے ایکسٹو کو بطور سیکرٹ سروس کا چیف تخلیق کروایا اور علی عمران ہی ایکسٹو کا رول خفیہ طور پر بھی ادا کرتا ہے۔ علی عمران کی غیر موجودگی میں طاہر جس کا نام بلیک زیرو ہے ایکسٹو کا رول بخوبی ادا کرتا ہے۔ طاہر سے پہلے ایک بلیک زیرو عمران سیریز کے ایک مشہور سلسلے "درندوں کی بستی سیریز" میں مشن کے دوران وطن کی خاطر شہید ہو جاتا ہے۔ اگلے ہی ناول "گمشدہ شہزادی" میں ابن صفی نے ایک دوسرا یعنی نیا کردار بلیک زیرو پیش کیا جس کا نام طاہر ہے، بلیک زیرو طاہر کو بے حد مقبولیت ملی اور یہی بلیک زیرو اگلے ناولوں میں بھی چلتا رہا۔ ایکسٹو کی خفیہ شخصیت سے علی عمران، سر سلطان، بلیک زیرو طاہر اور روشی کے علاوہ کوئی واقف نہیں۔ البتہ عمران کے ایک ملازم سلیمان کو بھی کسی حد تک معلوم ہے مگر اس بارے میں اتنا واضح ذکر نہیں ملتا۔

سرسلطان اور عمران نے مل کر سیکرٹ سروس بنائی تھی۔ عمران نے خود سیکرٹ سروس کے ممبرز منتخب کیے تھے۔

## حوالہ جات

زمرہ:عمران سیریز کے کردار
ام ابان بنت عتبہ

**ام ابان بنت عتبہ بن ربیعہ** مکہ کی قریشی صحابیہ خاتون تھیں، ان کے ماں شریک بھائی مشہور صحابی مصعب بن عمیر ہیں، اسی طرح باپ شریک بھائی صحابی ابو حذیفہ بن عتبہ ہیں۔ ان کے پہلے شوہر ابان بن سعید ہیں، ان کی وفات کے بعد طلحہ بن عبید اللہ سے دوسری شادی کی۔ معاویہ بن ابو سفیان کی خالہ تھیں۔

## نسب
ام ابان بنت عتبہ بن ربیعہ بن عبد شمس بن عبد مناف قریشیہ عبشمیہ۔

ان کی والدہ کا نسب: خناس بنت مالک بن مضرب بن عمرو بن حجیر بن عبد بن معیص بن عامر بن لؤی قریشیہ۔

## خاندان
غزوہ بدر میں کفار کی جانب سے ان کے والد **[[عتبہ بن ربیعہ]]**، ان کے چچا **شیبہ بن ربیعہ**، باپ شریک بھائی **ولید بن عتبہ**، ماں شریک بھائی **ابو عزیر زرارہ بن عمیر بن ہاشم** اور ماما **خناس شیبہ بن مالک بن مضرب** شریک تھے۔

اسی طرح مسلمانوں کے لشکر میں رسول اللہ  کے ساتھ، ان کی خاندان میں اسلام سے سرفراز حضرات میں سے: ان کے چچا **[[معمر بن حارث]]**، باپ شریک بھائی **[[ابو حذیفہ|ابو حذیفہ بن عتبہ]]**، ماں شریک بھائی**[[مصعب بن عمیر]]**، ماما **[[عبد اللہ بن سہیل]]** شریک تھے۔

اس طرح ام ابان اسلامی تاریخ کی پہلی ایسی خاتون ہیں جن کے دو بھائی غزوہ بدر میں مشرکین کی جانب تھے اور دو بھائی مسلمانوں کے لشکر رسول اللہ  کے ساتھ تھے، ان کے ایک چچا مشرکوں کے ساتھ تھے اور ایک چچا مسلمانوں کے ساتھ تھے، اسی طرح ان کے ایک ماما مشرکوں کے ساتھ تھے اور ایک ماما مسلمانوں کے لشکر میں تھے۔

## اہل و عیال
ام ابان بنت عتبہ کی پہلی شادی صحابی رسول ابان بن سعید سے ہوئی تھی، جو اکابرین قریش اور اجل صحابہ میں شمار ہوتے تھے۔ وہ شام میں اپنے شوہر کے ساتھ تھیں، کہا جاتا ہے کہ ان کے ساتھ صرف دو رات رہ سکی تھیں۔ ان کے شوہر ابان بن سعید جنگ اجنادین میں شہید ہو گئے تو وہ مدینہ منورہ لوٹ آئیں۔

مدینہ منورہ میں شادی کے لیے ان کے پاس کبار صحابہ، عشرہ مبشرہ کے پیغامات آئے، جن میں عمر بن خطاب، علی بن ابی طالب، زبیر بن عوام اور طلحہ بن عبید اللہ تھے۔ ام ابان نے ان میں سے طلحہ بن عبید اللہ کے پیغام نکاح کو قبول کر لیا اور ان سے نکاح ہوا۔ ان سے تین اولاد **اسحاق بن طلحہ**، **یعقوب بن طلحہ** اور **اسماعیل بن طلحہ** پیدا ہوئے۔ ام ابان سے مروی کوئی روایت حدیث نہیں ملتی ہے۔

## حوالہ جات

زمرہ:صحابیات
عتبہ بن ربیعہ

**ابو الولید عتبہ بن ربیعہ** عہد نبوی میں قریش کے مشہور بت پرست سرداروں میں سے ایک تھے۔ وہ ابو حذیفہ، ولید بن عتبہ، فاطمہ بنت عتبہ (زوجہ عقیل بن ابی طالب) اور ہند بنت عتبہ ہند کے والد اور ابو سفیان بن حرب کے سسر تھے۔ غزوہ بدر میں جناب حمزہ بن عبد المطلب نے عتبہ کو قتل کیا تھا۔

## حوالہ جات

زمرہ:624ء کی وفیات
زمرہ:بنو عبد الشمس
زمرہ:زمانہ جاہلیت کی شخصیات
زمرہ:مقتولین بدر
زمرہ:چھٹی صدی کی عرب شخصیات
زمرہ:ساتویں صدی کی عرب شخصیات
زمرہ:قریش کی شخصیات
زمرہ:2ھ کی وفیات
زمرہ:صحابہ و صحابیات
زمرہ:565ء کی پیدائشیں
ایوان نمائندگان

**ایوان نمائندگان**  یا ہاؤس آف ریپریزینٹیٹوز بہت سے ممالک میں ایسا ادارہ ہوتا ہے جو قانون سازی کرتا ہے۔ عام طور یہ اس کے اوپر سینٹ کا ادارہ  ہوتا ہے جو  قوانین کو منظور کرتا ہے۔

## مزید دیکھیے
*

## حوالہ جات

زمرہ:مجالس قانون ساز
زمرہ:ویکی ڈیٹا سے مطابقت رکھنے والی مختصر تفصیل
زمرہ:یک ایوانی مقننہ
زمرہ:ایوان زیریں
زین الشرف بنت جمیل

**زین الشرف بنت جمیل**، اردن کی سابق ملکہ اور خاتون اول، اردن کے سابق سلطان شاہ حسین بن طلال کی والدہ اور طلال بن عبداللہ کی بیوی ہیں۔ بنو ہاشم کے اشراف خاندان سے نسبی تعلق تھا۔ جدید اردنی معاشرے میں خواتین کی نشاۃ ثانیہ کی علمبردار سمجھی جاتی ہیں، تمام سماجی، انسانی اور رفاہی شعبوں میں فعال کردار رہا ہے۔ انھوں نے اردن میں خواتین کے لیے ہر طرح کے علمی اور تعلیمی مراحل میں خاطر خواہ حصہ لیا ہے اور کام کیا ہے۔ بجا طور پر وہ خیراتی اور رفاہی کام کرنے والی تنظیموں اور اداروں کی مشفق ماں کی طرح تھیں، شاہ حسین بن طلال کی جانب سے انھیں "مادر ملکہ" کا تکریمی اور اعزازی خطاب دیا گیا تھا۔

## ولادت و نسب
زین الشرف بنت جمیل کی پیدائش مصر کے شہر اسکندریہ میں 2 اگست سنہ 1916 عیسوی میں ہوئی۔

**نسب:** زین الشرف بنت جمیل بن ناصر بن علی بن محمد بن عبد المعین بن عون (یہاں پر شاہ طلال بن عبداللہ کا نسب مل جاتا ہے) بن محسن بن عبد اللہ بن حسین بن عبد اللہ بن حسن بن محمد ابو نمی ثانی بن برکات بن محمد بن برکات بن حسن بن عجلان بن رمیثہ بن محمد بن ابو نمی اول بن حسن بن علی اکبر بن قتادہ بن ادریس بن مطاعن بن عبد الکریم بن عیسی بن حسین بن سلیمان بن علی بن عبد اللہ بن محمد الثائر بن موسی ثانی بن عبد اللہ الرضی بن موسی الجون بن عبد اللہ المحض بن حسن المثنی بن حسن بن [علی بن ابی طالب]] ہاشمی قریشی۔

ان کے والد جمیل بن ناصر سلطنت عثمانیہ کے خلاف پہلی جنگ عظیم سنہ 1916ء کی عرب بغاوت میں شریک تھے اور امیر فیصل بن حسین کے لشکر میں شامل تھے، جب 1919ء میں سوریا، عراق میں فیصلیہ حکومت بنی تو فیصل بن حسین نے انھیں حوران کا حاکم بنا دیا۔ 1921ء میں حکومت گرنے کے بعد عبد اللہ اول کے پاس اردن آ گئے اور وہاں ان کے ساتھ اردنی حکومت قائم کرنے میں مدد کی۔ عبد اللہ اول نے انھیں عرب بغاوت میں نمایاں کارنامہ انجام دینے پر "امیر" کا لقب دیا اور دیوان امارت کا سربراہ مقرر کر دیا، وفات 30 اگست 1938ء تک اسی عہدہ پر فائز رہے۔

زین الشرف کی والدہ **وجدان ہانم** ازمیر کے والی شاکر پاشا قبرصی کی بیٹی تھیں شاکر پاشا، صادق پاشا کے بھائی تھے جو عثمانی بحریہ کے چیف کمانڈر تھے۔

## اولاد
شاہ طلال بن عبداللہ سے شادی سنہ 1934 میں ہوئی اور ان سے تین لڑکے اور ایک لڑکی پیدا ہوئی۔
* شاہ حسین بن طلال
* محمد بن طلال
* حسن بن طلال
* بسمہ بنت طلال

## وفات
26 اپریل سنہ 1994ء کو سویٹزرلینڈ کے لوزان اسپتال میں وفات ہوئی، اگلے دن نعش کو عمان لایا گیا اور وہاں تدفین ہوئی۔

## حوالہ جات

زمرہ:اردنی فعالیت پسند
زمرہ:اردنی فعالیت پسند خواتین
زمرہ:اردنی مسلم
زمرہ:اسکندریہ کی شخصیات
زمرہ:بیسویں صدی کی عرب شخصیات
زمرہ:ترک انسانیت پسند
زمرہ:ترک نژاد مصری شخصیات
زمرہ:عرب کی ملکائیں
زمرہ:مصری ہمدرد عوام
زمرہ:ہاشم خاندان
زمرہ:خواتین انسانیت پسند
زمرہ:ویکی ڈیٹا سے مطابقت رکھنے والی مختصر تفصیل
زمرہ:اردنی شہزادیاں
زمرہ:ملکہ مائیں
زمرہ:تاریخ اردن
زمرہ:بیسویں صدی کی مصری خواتین
زمرہ:آدم دوست
زمرہ:مصری مسلم
زمرہ:فعالیت پسند برائے حقوق نسواں
لطیف کپاڈیا

**لطیف کپاڈیا** (27 مارچ 1934 - 29 مارچ 2002) ایک پاکستانی اسٹیج اور ٹیلی ویژن اداکار۔

## کیریئر
گجراتی تہذیب کے برطانوی ہندوستان کی ریاست مہاراشٹر کا ایک شہر ناسک میں پیدا ہوئے۔   والدین کی پیدائش گجرات کے نوساری کے قریب گاؤں ابرما سے ہوئی ہے۔ لطیف کپاڈیا 13 سال کی عمر میں کراچی ہجرت کر کے بطور اسٹیج اداکار اپنے کیریئر کا آغاز کیا۔ ان کی شروعات 1953 میں تھیٹر سے محبت کرنے والے جوڑے ، مہر جی اور پرویز دستور نے کی تھی۔ انھوں نے 1950 کی دہائی میں بہت سارے ڈرامے پیش کیے۔

1957 میں ، لطیف کپاڈیا نے بڑے بھائی ، *غلام علی کپاڈیا کے* ذریعہ قائم کردہ ***اوینت گارڈے آرٹس تھیٹر''' میں'' شامل ہوئے۔ علی احمد کا ڈراما ***شیشے کے آدمی*** زبردست ہٹ ہوا۔ لطیف کپاڈیا نے اس میں اہم کردار ادا کیا تھا۔ اس کے دوسرے نامور ڈراموں جس نے انھیں شہرت حاصل کی وہ تھے ***قصہ جگتے سوتے کا*** ، ***ایک دن کا سلطان**'' اور **پھر بھی *ہم* *جیتے* رہے**۔

1967 میں ، جب [[پاکستان ٹیلی ویژن نیٹ ورک|پاکستان ٹیلی ویژن]] کراچی آیا تو ، لطیف کپاڈیا نے اپنا پہلا ٹیلی ویژن ڈراما ''شیشے کی آدمی'' ، اسی کردار کو دوبارہ بناتے ہوئے کیا۔

ان کے دوسرے ٹیلی ویژن ڈراموں میں شامل ہیں: 

* ''باریش''
* ''برزخ''
* ''[[ففٹی ففٹی]]''
* ''گریز''
* ''نادان نادیہ''
* ''شکست آرزو''

لطیف کپاڈیا نے ایک فلم **ویری گڈ دنیا، ویری بیڈ لوگ*' میں بھی کردار ادا کیا تھا ، یہ فلم 1998 میں ریلیز ہوئی تھی۔ انھیں گانے کا بھی شوق تھا اور وہ اپنے دوست [[احمد رشدی]] کے گانے بھی گاتے تھے ، جو [[پاکستانی سنیما|پاکستان فلم انڈسٹری کے]] ایک مشہور گلوکار تھے۔

لطیف کپاڈیا اپنی 68 ویں سالگرہ کے دو دن بعد قلبی سانس کی بند سے انتقال کر گئے۔ اس نے اپنے پیچھے اپنی بیوی ، ایک بیٹا اور چار بیٹیاں چھوڑی ہیں۔ لطیف کپاڈیا کو کراچی کے *میواشاہ قبرستان* میں *سپرد خاک'' کر دیا گیا۔

## مزید

* پاکستان ٹیلی ویژن کارپوریشن
* لالی ووڈ اداکاروں کی فہرست

## حوالہ جات

## بیرونی روابط

* 
* ڈیلی ڈان - لطیف کپڑیا انتقال کرگئے
* لطیف کپاڈیہ (مرحوم) کے بارے میں اسٹار باپ

زمرہ:گجراتی نسل کی پاکستانی شخصیات
زمرہ:بیسویں صدی کے پاکستانی مرد اداکار
زمرہ:کراچی کے مرد اداکار
زمرہ:ناسک کی شخصیات
زمرہ:پاکستانی مسلم شخصیات
زمرہ:تمغائے حسن کارکردگی وصول کنندگان
زمرہ:پاکستانی مرد فلمی اداکار
زمرہ:پاکستانی مرد اسٹیج اداکار
زمرہ:پاکستانی مرد ٹیلی ویژن اداکار
زمرہ:2002ء کی وفیات
زمرہ:1934ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:خوجہ اسماعیلی
زمرہ:پاکستان کو بھارتی تارکین وطن
زمرہ:مہاجر شخصیات
محی الدین ابن عربی سوسائٹی

محی الدین ابن عربی سوسائٹی ایک تحقیقی ادارہ ہے جسے بولینٹ رؤف نے برطانیہ میں قائم کیا تھا، یہ ادارہ شیخ اکبر ابن عربی کی تعلیمات پر طباعت و اشاعت کا کام کرتا ہے۔

## حوالہ جات

## بیرونی روابط
*Biography
*Beshara School
*Beshara Publications - several extracts online
*Muhyiddin Ibn Arabi Society

زمرہ:مملکت متحدہ کے تحقیقی ادارے
زمرہ:انگلستان کی تعلیمی تنظیمیں
زمرہ:تحقیقی ادارے بلحاظ ملک
زمرہ:انگلستان میں علوم اور طرزیات
زمرہ:انگلستان کے تحقیقی ادارے
شاہ بسطام تحقیقاتی ادارہ برائے تصوف

**شاہِ بسطام تحقیقاتی ادارہ برائے تصوف** جو ایک ذاتی کتب خانہ ہے جو منشا لائبریری کے نام سے بھی معروف ہے۔ اس ذاتی لائبریری میں سلوک و تصوف، تاریخ اور شاعری کے موضوع پر نادر و کم یاب کتب کا خزانہ موجود ہے ۔

## مقام
شاہِ بسطام تحقیقاتی ادارہ برائے تصوف ایک ذاتی تحقیقاتی ادارہ اور کتب خانہ (لائبریری) ہے، جو ماڈل ٹاؤن، میانوالی شہر میں موجود ہے۔ آپ کا ادارہ ڈی ایچ کیو ہسپتال سے چند قدموں کے فاصلے پر واقع ہے۔

## بانی
اس کتب خانہ کے بانی محمد منشا خان ہیں۔ آپ میانوالی شہر کے ایک معزز اور علمی گھرانے میں پیدا ہوئے۔ آپ کے والد گرامی خالد پرویز خان کا شمار میانوالی کی معروف کاروباری شخصیات میں ہوتا ہے جنھوں نے محنت و جدوجہد سے شہر میں نام و مقام پیدا کیا۔
محمد منشا خان نے گورنمٹ کامرس کالج میانوالی سے بی کام کیا۔ اس کے بعد یونیورسٹی آف سرگودھا سے ایم بی اے (MBA) کیا اور 2018ء میں ایچ آر ایم میں ایم فل (M.Phil. in Human Resource Management) کی ڈگری حاصل کی۔ اس کے بعد آپ نے ذاتی کاروبار کرنا پسند کیا۔ آپ کی میانوالی شہر میں تیار چھتوں کی فیکٹری ہے۔
محمد منشا خان نے اپنی ذاتی کاوشوں و شوق کے تحت 2008ء میں لائبریری (کتب خانہ) اور ایک تحقیقاتی ادارہ (Research Center) **شاہِ بسطام تحقیقاتی ادارہ برائے تصوف** کی بنیاد رکھی۔آپ کو نہ صرف مطالعۂ کتب کا شوق ہے بلکہ کئی موضوعات پر تحقیق و تدوین کا کام کر رہے ہیں۔ اب تک آپ 130سے زائد کتابیں و رسائل لکھ چکے ہیں جس میں سے 25 سے زائد کتب و رسائل شائع ہو چکی ہیں۔ ان میں سے چند مطبوعہ کتب کے نام یہ ہیں:
* ۔ اربعین معروف بہ چہل حدیث ابن آدم
* ۔ چہل حدیث
* ۔ حقیقتِ تصوف
* ۔ مثنوی اسرارِ کلثومیہ
* ۔ شیخ بایزید بسطامی - ایک تعارف
* ۔ تذکارِ شیخ بایزید بسطامی - اردو
* ۔ تذکارِ شیخ بایزید بسطامی - فارسی
* ۔ عارف نامہ
* ۔ فقیر نامہ
* ۔ برکات الصلوات
* ۔ نصیحت نامہ
* مناجات بایزید
* ۔ پسِ نقاب - ماجد گلریز کا غیر مطبوعہ کلام
* ۔ چہار رسائل
* ۔ زمستان بہارِ مومن است
* ۔ یار نامہ - طبع اول 2019
* ۔ یار نامہ - طبع دوم 2024
* ۔ شہر میانوالی - ایک تعارف
* ۔ اشعارِ خودی
* ۔ قطعات: عکسِ جمیل - جلد اول
* ۔ حریمِ دل

اور انگریزی میں 5 کتابیں شایع ہوئی ہیں جن میں سے دو کتابیں بہت معروف ہیں۔ ایک کتاب شیخ بایزید بسطامی کی انگریزی زبان میں سیرت ہے جس کا نام .Short biography of Shaykh Bayazid Bastami اور دوسری کتاب کا نام Mediation ہے۔

## کتب خانے کا نام
اس کتب خانے کے بانی شیخ بایزید بسطامی (متوفی 261ھ، بسطام، ایران) کو اپنا روحانی شیخ مانتے ہیں۔ اسی روحانی نسبت کے تحت انھوں نے اپنے کتب خانے کا نام شاہِ بسطام تحقیقاتی ادارہ برائے تصوف رکھا ہے۔
## تصوف لائبریری
اس کتب خانہ میں مختلف موضوعات پر بے شمار کتب کا ذخیرہ موجود ہے۔ اکثر ذخیرہ کتب تصوف سے متعلق ہے۔ کتب خانے میں مختلف زبانوں میں قدیم و جدید کتابیں موجود ہیں، ان میں زیادہ کتابیں اردو، انگریزی، عربی اور فارسی میں موجود ہیں۔جود ہیں۔
## تعداد کتب
اس میں 7 ہزار سے زائد کتابیں موجود ہیںزیادہ تر تصوف کے موضوع پر جدید و قدیم طبع کتابوں کا خزانہ ہے۔ لائبریری میں تصوف و صوفیہ کے علاوہ تفاسیر، احادیث، تاریخ و تذکرہ، تصوف، درود شریف، ادب ، شاعری ر مختلف موضوعات پر کئی زبانوں میں کتابیں موجود ہیں۔
## استفادہ
اگر کسی محقق کو کسی کتاب کا حوالہ برائے تحقیق ضرورت ہو تو منشا خان بلا معاوضہ انھیں بذریعہ واٹس ایپ یا فوٹوکاپی کی صورت میں بھجواتے ہیں۔حوالہ جات اور تصدیق کے لیے ان سے رابطہ کیا جا سکتا ہے 

## حوالہ جات

## مزید دیکھیے
روہی ٹی وی

زمرہ:تحقیقی کتب خانے
زمرہ:پاکستان میں کتب خانے
زمرہ:پاکستان میں کتب خانے بلحاظ شہر
زمرہ:کتب خانے
عارفہ خانم شیروانی

**عارفہ خانم شیروانی**  بھارتی صحافی ہیں۔ 2014 افغان صدارتی انتخابات کی کوریج کرنے والے صحافیوں میں عارفہ واحد بھارتی صحافی تھیں۔ ہندی اکادمی، حکومت ہند کی جانب سے عارفہ نے ساہتیہ سمان کا اعزاز بھی حاصل کیا ہے۔ 2019 کا چمیلی دیوی جین اعزاز برائے ممتاز خاتون صحافی عارفہ نے حاصل کیا۔ عارفہ حال میں دی وائر کی سینئر ایڈیٹر ہیں۔

## ابتدائی زندگی اور تعلیم
عارفہ خانم شیروانی 1 نومبر 1980 کو بلند شہر، اتر پردیش میں پیدا ہوئیں۔ عارفہ نے بنیادی تعلیم بلند شہر سے ہی حاصل کی۔ انھوں نے چودھری چرن سنگھ یونیورسٹی میرٹھ سے بی۔ ایس۔ سی کی ڈگری حاصل کی اور پھر علی گڑھ مسلم یونیورسٹی کا رخ کیا۔ عارفہ نے علی گڑھ مسلم یونیورسٹی سے صحافت میں ڈپلوما کیا۔ عارفہ نے پی۔ ایچ۔ ڈی کا مقالہ دلت اور مسلم نام سے جامعہ ملیہ اسلامیہ سے لکھا۔

## کیریئر
عارفہ نے اپنی صحافتی زندگی کا آغاز 2000ء سے کیا۔ عارفہ سب سے پہلے دی پیونیر  سے انٹرنشپ کے واسطے وابستہ ہوئیں اور پھر ایشین ایج  سے منسلک ہوئیں۔ اس دوران میں وہ سہارا ٹی وی سے بھی وابستہ رہیں۔ عارفہ نے 2003ء میں این ڈی ٹی وی سے بطور نیوز اینکر اور پرنسپل کوریسپانڈینٹ کے کام کرنا شروع کیا۔ ـ جامعہ ملیہ اسلامیہ میں اپنی تعلیم کے دوران میں ہی عارفہ نے آزاد صحافیت اختیار کرلی تھی۔ وہ راجیہ سبھا ٹی وی سے 2017 تک وابستہ رہیں۔ عارفہ حال میں دی وائر کی سینیئر ایڈیٹر ہیں۔
## تنازعات
شہریت ترمیم ایکٹ 2019 کے خلاف احتجاج کرنے کے سلسلے میں عارفہ کا ایک خطاب علی گڑھ مسلم یونیورسٹی میں ہواـ۔ اس مکمل خطاب سے 42 سکینڈ کا ویڈیو کاٹ چھاٹ کرکے عارفہ کے خلاف پروپیگینڈہ کیا گیاـ۔ سی پی جی سے بات کرتے ہوئے عارفہ نے اس بات کا اظہار کیا کہ ان کو انسٹاگرام، فیس بک اور ٹویٹر پر موت اور عصمت دری کی دھمکیاں ملتی ہیں۔ 

## اعزازات
عارفہ کئی اعزازات سے نوازی گئی ہیں۔ چند ایک درج ذیل ہیں:
* چمیلی دیوی جین اعزاز برائے ممتاز خاتون صحافی 2019
* ریڈ انک اعزاز
* سینئر جرنلسٹس سیمینار فیلوشپ ، 2018
* روبوٹ بوچ میڈیا سفیر فیلو شپ برائے جرمنی، 2017 
* ساہتیہ سمان ، منجانب ہندی اکادمی

## بیرونی روابط
* عارفہ خانم شیروانی ٹویٹر پر

## حوالہ جات

زمرہ:اتر پردیش کے صحافی
زمرہ:بھارتی خواتین صحافی
زمرہ:بقید حیات شخصیات
زمرہ:بلند شہر کی شخصیات
زمرہ:جامعہ علی گڑھ کے فضلا
زمرہ:جامعہ ملیہ اسلامیہ کے فضلا
زمرہ:علیگ
زمرہ:فاضل جامعہ ملیہ اسلامیہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1980ء کی پیدائشیں
زمرہ:بھارتی خواتین مدیران
زمرہ:اتر پردیش کی شخصیات
جل محل

تصغیر|رات میں جل محل کا حسین منظر.

**جل محل**  جے پور، راجستھان کے مان ساگر میں واقع ایک محل ہے۔ اس کی خوبی یہ ہے کہ یہ تالاب کے درمیان میں بنا ہوا ہے اور اسی وجہ سے جے پور کی اہم زیارت گاہ اور تفریح گاہ میں شمار ہوتا ہے۔ 18ویں صدی میں جے سنگھ دوم نے تالاب کی تزئین و آرائش کی تھی اور محل و تالاب کی توسیع بھی کی تھی۔

## محل
محل راجپوت طرز تعمیر کا شاندار نمونہ ہے۔ محل ساگر کے ساتھ بہت خوبصورت لگتا ہے مگر خود اس کا نقشہ اور تعمیر نہایت عمدہ اور شاندار ہے۔ ناہر گڑھ پہاڑی سے صرف محل کا نظارہ بھی دیدہ زیب ہے۔ محل کی تعمیر سرخ رست کے پتھر سے ہوئی ہے اور اس کے چاروں کونے آٹھ کونوں پر مشتمل ہیں۔ یہ پانچ منزلہ عمارت ہے مگر چار منرلیں پانی کے نیچے ہیں اور صرف پانچویں منزل اور چھت ہی دیکھی جا سکتی ہے۔ چھت پر ایک چھتری بنگال طرز تعمیر پر مبنی ہے۔ چاروں کونوں پر بنی چھتریاں آٹھ کونوں والی ہیں۔
حکومت راجستھان نے کئی مرتبہ اس کی تزئین و آرائش کی ہے۔ اس کے آس پاس کے علاقوں کی صفائی کی گئی اور زائرین کے لیے انتظامات کیے گئے۔

## نگار خانہ

File:India - Jaipur2 - 027 - The Summer Palace sits in a cooling lake.jpg|نومبر 2007ء میں محل کا نظارہ
File:JalMahal20080213-1.jpg|فروری 2008ء میں جل محل کی تزئین کا کام جاری
File:Water palace 07.jpg|مارچ 2008ء میں
File:Jal Mahal.jpg|دن کے وقت جل محل کا نظارہ
File:JalMahalJaipur.jpg|اگست 2014ء میں جل محل


## مزید دیکھیے
* ہوا محل
* آمیر قلعہ
* سوائی مان سنگھ اسٹیڈیم
* جنتر منتر، جےپور

## حوالہ جات

زمرہ:بھارت میں باغات
زمرہ:جے پور کے محلات
زمرہ:جے پور میں سیاحتی مقامات
زمرہ:راجستھان میں محلات
زمرہ:بھارت کے محلات
سہیل سمیر

**سہیل سمیر** ایک پاکستانی اداکار ہیں جو ٹیلی ویژن سیریز اور فلموں میں نظر آتے ہیں۔ انھوں نے پی ٹی وی پر بطور چائلڈ اداکار کیریئر کا آغاز کیا۔  انھیں ہم ٹی وی کی 2018 کی رومانٹک مزاحیہ *[[سنو چندا]]* میں نزاکت علی کے کردار کے لیے بہت *[[سنو چندا|پزیرائی ملی]]* ۔ 

## فلمی گرافی

### ٹیلی ویژن

### فلم

## حوالہ جات

## بیرونی روابط

* 

زمرہ:1987ء کی پیدائشیں
زمرہ:پنجابی شخصیات
زمرہ:لاہور کے مرد اداکار
زمرہ:پاکستانی مرد ٹیلی ویژن اداکار
زمرہ:پاکستانی مرد فلمی اداکار
زمرہ:بقید حیات شخصیات
زمرہ:1980ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
محدثات کی فہرست

اسلامی علوم میں حدیث قرآن کے بعد اہم مانا جاتا ہے۔ اس فن سے وابستہ علما محدثین کہلاتے ہیں اور عالمات محدثات کہلاتی ہیں۔
محدثات کی فہرست:
جسویندر برار

**جسویندر برار** () ایک ہندوستانی لوک گلوکار ہیں جو پنجابی زبان میں گاتی ہیں۔وہ ایک گلوکاری کے ساتھ، ماڈل، ڈانسر اور تھیٹر اداکارہ ہیں۔ وہ پنجابی لوک اور بھنگڑا گاتی ہیں اور اسے لوک ملکہ کے نام سے جانا جاتا ہے۔ وہ اپنے اسٹیج شوز کے لیے مشہور ہیں اور انھیں اکھارہیہ دی رانی کہا جاتا ہے. وہ خاص طور پر اپنے لوک تاتھ کے لیے مشہور ہیں۔ اس نے اپنے کیریئر کا آغاز 1990 میں "کیمتی چیز" نامی البم سے کیا تھا۔ وہ 8 ستمبر 1973 کو پنجاب کے شہر ، سرسا میں پیدا ہوئی تھیں۔وہ اور بابو مان دونوں مشہور پنجابی لوک گلوکار ہیں۔ یہ  بابو مان سے ملکر بھی گاتی ہیں.

## زندگی
براڑ 8 ستمبر 1973 کو ضلع سرسا کے منڈی کالانوالی میں ایک پنجابی جٹ خاندان بلدیو سنگھ اور نریندر کور کے گھر میں پیدا ہوئی تھی۔ اس کی شادی 18 فروری 2020 کو گورتاج سنگھ اوپل/رنجیت سنگھ سدھو سے ہوئی اور گانے کے بارے میں دو سال کے لیے وقفہ لیا جب اس نے جشنپریت کور نامی بیٹی کو جنم دیا تھا

## ایوارڈز اور آنرز
ان کے ایوارڈز میں ، انھیں نومبر میں "شرومانی پنجابی لوک گائیکی ایوارڈ 2010" سے نوازا گیا ہے وہ یہ ایوارڈ لینے والی بارہویں نمبر ہے۔ انھوں نے دیگر ایوارڈ سمیت پروفیسر موہن سنگھ میلہ پر سنگیت سمراٹ ایوارڈ حاصل کیا

وہ بطور بہترین لوک گلوکارہ خواتین 2006 ای ٹی سی چینل پنجابی کے میوزک ایوارڈ 2006، "بیسٹ لوک اورینٹڈ ووکلسٹ (خواتین)" (ان کے گانے "مرزا") اور "بیسٹ اورینٹڈ فوک البم (فیملی)" (اپنے البم گیلان پیار ڈیان کے لیے) کے لیے نامزد کی گئیں اور ایوارڈ سے نوازیں گئیں۔

## ڈسکوگرافی
تصغیر|Jaswinder Brar posing for her album Jiunde Rehn
اس نے بہت سارے پنجابی لوک گیت گائے ہیں۔ اس نے اپنے کیریئر کا آغاز 1990 میں کیمتی چیز نامی البم سے کیا تھا اور اس کے بعد کئی البمز ریلیز ہوئے تھے. اس کے کچھ گانے اور البم نیچے ہیں:
* *کیمتی چِیز*
* *خولہ اکھاڑھا*
* *رانجھا جوگی ہو گیا*
* *اکھاڑہ*
* *عشق محبت یاری*
* *دوجا اکھاڑا*
* *یہ کھرکا*
* *گونجدا اکھاڑا*
* *بول کلیحریہ مورہ*
* *جھلہ دل واجن مردڈا*
* *روندی نو ہور راوا کی*
* *تیری یاد ستاوے*
* *مین تیری جن غرونگی*
* *مین تن تنہ یاد کردی*
* *گلان پیار ڈیان*
* *پیار - محبت کے رنگ (02 نومبر 2010)*
* *جاندی ریہن (2014)*
* *تن گلان (2018)*

## حوالہ جات

زمرہ:1973ء کی پیدائشیں
زمرہ:اکیسویں صدی کی ہندوستانی خواتین گلوکارائیں
زمرہ:اکیسویں صدی کے بھارتی گلوکار
زمرہ:بقید حیات شخصیات
زمرہ:بیسویں صدی کی بھارتی گلوکارائیں
زمرہ:بیسویں صدی کے ہندوستانی گلوکار
زمرہ:بھارتی لوک گلوکارائیں
زمرہ:بھٹنڈہ کی شخصیات
زمرہ:پنجابی گلوکار
زمرہ:پنجاب، بھارت کے گلوکار
زمرہ:پنجابی زبان کے گلوکار
زمرہ:پنجاب، بھارت کی خواتین موسیقار
درہ گومل

پرانے زمانے کی تجارت اور جنگوں میں اس درّہ کی اہمیت بہت زیادہ تھی۔ غزنوی نے بھی اسے کئی بار استعمال کیا اسی لیے وہ پہلے ملتان اور بعد میں لاہور کی طرف آتا تھا۔ منگولوں نے بھی زیادہ تر اسے ہی استعمال کیا۔ تاریخ پنجاب کے بہت سے راز اس راہ میں مدفن ہیں کہ اسے 1901 میں ’’صوبہ سرحد‘‘ میں شامل کر دیا گیا تھا۔ یہ راستہ ڈیرہ اسماعیل خان سے غزنی اور قندھارجاتا ہے۔ اس کے طبعی کوائف سے ظاہر ہوتا ہے کہ یہ گذرگاہ دریائے گومل کے ساتھ ساتھ جنوبی وزیرستان میں سے ہوتی ہوئی افغانستان اور بلوچستان کی سرحد پر واقع ’’مرتازا اور ڈومنڈی‘‘ سے افغانستان کی سطح مرتفع پر جا نکلتی ہے۔ درہ گومل اس وقت بڑی اہمیت کا حامل تھا جب غور اور غزنی جیسے شہر اہم تاریخی حیثیت رکھتے تھے۔ بقول ایک برطانوی سیاح کے ’’اس راستے کے ساتھ ساتھ جو قبائل آباد ہیں وہ ہر سال نیل کی کثیر مقدار پنجاب کے شہروں خصوصاً ملتان، بہاولپور اور ڈیرہ غازی خان سے خراسان اور بخارا کو برآمد کرتے تھے
پھندر جھیل

**پھندر جھیل** کوہ غذر ، غذر ضلع ، گلگت بلتستان خطے کے مغربی حصہ اور پاکستان کے شمالی علاقہ جات میں واقع ، پھندری گاؤں میں واقع ہے۔ یہ جھیل میٹھے پانی کا ایک اہم وسیلہ ہے۔

## مقام
**پھندر** جھیل ایک جھیل ہے اور غذر کے کوہ غذر میں واقع ہے ، جو گلگت بلتستان کا ایک ضلع ہے۔ نیز ، اس جھیل کو نانگو چیٹ بھی کہا جاتا ہے۔ یہ جھیل تقریبا  گہری ہے ، جس میں بڑے بڑے درخت واضح طور پر نظر آتے ہیں۔  
تصغیر| بالائی غیزر میں فندر جھیل

## مزید دیکھیے
* ہندارپ جھیل
* خلتی جھیل

## حوالہ جات

## بیرونی روابط

* http://www.iexplorepakistan.com/phander-lake
* http://pk.geoview.info/phander_lake،1552287p
* http://myghizermyLive.blogspot.com/
* http://myphander.com

زمرہ:غذر کی جھیلیں
زمرہ:گلگت بلتستان کی جھیلیں
زمرہ:ویکی ڈیٹا پر موجود متناسقات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں ذخائر آب
ہندارپ جھیل

**ہندارپ جھیل** (  ، کھوار : شونجو چھت) پاکستانکے شمال مشرقی حصے ، گلگت بلتستان کے مغربی حصے ، غذر میں وادی شندور میں واقع اونچائی پر ایک جھیل ہے۔ یہ جھیل میٹھے پانی کا ایک اہم وسیلہ ہے اور سیاحوں کی توجہ کا مرکز بھی۔ اس میں دریاؤں میں پیدا ہونے والی ٹراؤٹ ہے۔

## مقام
ہندارپ جھیل پاکستان کے گلگت بلتستان میں تحصیل فندر غیزر ضلع کے ہندارپ والی یا دیگر والیوں میں ، ہندارپ نالہ میں واقع ہے۔ اس کی تخمینہ بلندی 3285 میٹر یا 10777.6 فٹ سطح سمندر سے بلندی پر ہے۔&nbsp; اس جھیل تک پہنچنے کے لیے شاہراہ قراقرم سے اسلام آباد سے گلگت ، اس کے بعد گلگت چترال روڈ پر شندور کی طرف مغرب میں سفر جاری رکھیں۔ سفر کی آخری منزل ہندارپ والی گاؤں سے چار گھنٹے کا پیدل سفر ہے ، جہاں رہائش دستیاب ہے۔ اب والی سے جھیل تک جیپ کے سفر کے لیے روڈ تعمیر ہورہا ہے ، یہ سڑک سیاحوں کے لیے بہتر ہوگی ، وہ وین ، موٹر سائیکل اور سائیکلوں کے ذریعے بھی سفر کرسکتے ہیں۔

ہندارپ جھیل برف سے ڈھکے ہوئے پہاڑوں سے گھری ہوئی ہے  مختلف قسم کی شکلوں میں ہے جس میں مخروطی   اور سلنڈر نما بھی شامل ہیں۔

## مزید دیکھیے
* پھندر جھیل
* خلتی جھیل
* وادی شندور

## حوالہ جات

زمرہ:غذر کی جھیلیں
زمرہ:گلگت بلتستان کی جھیلیں
زمرہ:ویکی ڈیٹا پر موجود متناسقات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں ذخائر آب
عربایا بادشاہت

تصغیر|200x200پکسل| دار الحکومت ہاترا کے کھنڈر
**عربایا بادشاہی** (یا صرف **عرابا** آرامی : 𐣠𐣣𐣡𐣩𐣠 ) ایک دوسری صدی عیسوی کی عرب بادشاہی تھی جو رومی سلطنت اور پارتھیائی سلطنت کے درمیان زیادہ تر پارتھیائی اثر و رسوخ کے تحت، جدید دور کے شمالی عراق میں واقع تھی . 

ہاترا شہر شاید تیسری یا دوسری صدی قبل مسیح میں ، سیلوقی بادشاہت کے تحت قائم کیا گیا تھا۔  سیلوقیوں کے وقت(تیسری صدی قبل مسیح) میسوپوٹیمیا میں عرب عام تھے۔  پہلی اور دوسری صدی میں ، ہاترا پر عربی شہزادوں کا راج تھا۔ یہ دار الحکومت عربایا کے طور پر اہمیت حاصل کی اور کاروان تجارتی راستوں کے ساتھ اس کی اسٹریٹجک حیثیت کے نتیجے میں ایک اہم مذہبی مرکز بن گیا۔

عربایا پہلی عرب ریاستوں میں سے ایک ہے جو عرب سے باہر قائم ہوئیں ، اس سے پہلے سلطنت اوسروین (132 قبل مسیح – 216 ء) اور ریاست ایمیشہ (64 قبل مسیح – 300s عیسوی) کے بعد اور اس کے بعد غساسنہ(220–638) اور لخمی (300–602) ، بالترتیب رومن اور ساسانی سلطنتوں کے بفر ریاستیں تھیں۔ 

ہاترا نے رومن شہنشاہوں ٹراجان اور سیپٹیمیوس سیویرس اور سوسانیا کے بادشاہ اردشیر اول کے کے محاصروں کا مقابلہ کیا تھا۔ شاپور اول کے تحت ساسانیوں کے ہاتھرا پر قبضہ کرنے کے بعد یہ سلطنت آخر کار گر گئی ، جس نے اس شہر کو تباہ کر دیا۔ 

## مزید دیکھیے

* غسانی
* لخمی
* ارببیستان (363–638)
* رومن پارتھی جنگیں

## حوالہ جات

زمرہ:240ء کی دہائی کی تحلیلات
زمرہ:تاریخ عرب
زمرہ:عراق کی قدیم تاریخ
زمرہ:سلطنت اشکانیان
زمرہ:دوسری صدی میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سابقہ مملکتیں
زمرہ:بالائی بین النہرین
زمرہ:سابقہ عرب ریاستیں
پرستان جھیل

**پرستان جھیل** پاکستان کی ایک جھیل ہے۔ اس کو 2018 میں کوہ پیما افراد نے گلگت بلتستان میں اسکردو کے قریب دریافت کیا تھا جو سطح سمندر سے 15،641 فٹ (4،755 میٹر) بلند ہے۔ یہ پاکستان کی بلند ترین جھیل اور دنیا کی پچیسویں بلند ترین جھیل ہے۔  

## حوالہ جات

زمرہ:پاکستان کی جھیلیں
ہسپانیہ میں خواتین

تصغیر|ایک ہسپانوی خاتون کی تصویر
**ہسپانیہ میں خواتین**  کی آزادی فکر و عمل کو مسلمہ حیثیت دی گئی ہے۔ مئی 2019ء میں منتخب ملک کے پارلیمنٹ میں کسی بھی دیگر یورپی مقننہ کے مقابلے خوارتین کی سب سے زیادہ تعداد تھی۔ پارلیمنٹ کی 350 نشستوں میں 165 نشستیں خواتین کے قبضے میں آئی ہیں، جو بہ اعتبار فی سد 47 % ہوتا ہے۔ 2007ء میں منظور کیے گئے جنسی برابری کے قانون کے تحت ہسپانیہ میں لازم ہے ہر انتخابی جماعت میں کم از کم 40 فی صد خواتین موجود ہوں۔ 

## نئے محاذوں میں خواتین کی نمائندگی
دیگر یورپی ممالک کی طرح ہسپانیہ میں خواتین کافی فعال ہیں۔ وہ تعلیم و روز گار کے ہر شعبہ حیات میں حصے داری رکھتی ہیں۔ جدید طور پر بڑھتی پارلیمانی نمائندگی کی وجہ سے خواتین کے حقوق میں فعالیت اور تیز ہو چکی ہے۔ 

 
ملک کی کی وزارت دفاع نے کہا ہے کہ وہ غیر روایتی جنگ اور دہشت گردی سے مقابلے کے لیے بین الاقوامی کوششوں کے ایک حصے کے طور پر خصوصی دستوں (اسپیشل فورسیز) کے عملی حلقوں میں خواتین کی تعداد بڑھا رہی ہے۔ وزیر دفاع مارگاریٹا روبلس نے 2019ء میں کہا تھا کہ خصوصی دستوں میں خواتین کی تعداد اس لیے بڑھائی جا رہی ہے، کیونکہ اقوام متحدہ نے کہا ہے کہ دنیا بھر میں تنازعات کے علاقوں میں خواتین کی ضرورت بڑھ رہی ہے۔فوج میں کئی کام اب صرف خواتین کو تفویض کیے جا رہے ہیں جن میں چیک پوانٹس پر خواتین کی جانچ پڑتال اور خواتین سے تفتیش وغیرہ؛ کیونکہ کئی ملکوں میں خواتین غیر ملکی مردوں سے بات نہیں کرتیں اور ان کے معاشروں میں اسے برا سمجھا جاتا ہے۔ہسپانیہ نے 1999ء میں اپنی فوج کے دروازے خواتین کے لیے کھولے تھے۔ اس وقت سے فوجی یونٹوں میں خواتین کی تعداد مسلسل بڑھ رہی ہے جو 2019ء تک بڑھ کر 12.7 فی صد تک پہنچ گئی۔ یہ تعداد نیٹو ممالک کی افواج میں خواتین کی تعداد سے زیادہ ہے۔ نیٹو میں خواتین کی تعداد گیارہ فی صد سے کچھ ہی زیادہ ہے۔

## مزید دیکھیے
* خواتین کو بااختیار بنانا
* یورپ میں خواتین

## حوالہ جات

زمرہ:خواتین بلحاظ ملک
زمرہ:ہسپانیہ میں خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانیہ میں حقوق نسواں
زمرہ:ہسپانیہ میں تحریک نسواں
زمرہ:ہسپانیہ میں خواتین کی تاریخ
زمرہ:ہسپانوی سیاست
زمرہ:ہسپانوی خواتین
خلتی جھیل

**خلتی جھیل** ( اردو **:** **خلتی جھیل،** کھوار **:** **خلتیو چھت)** پاکستان کے شمال مشرقی علاقے گلگت بلتستان کے مغربی حصے میں غذر ضلع کی تحصیل پنیال میں واقع ہے۔یہ جھیل میٹھے پانی کا ایک اہم وسیلہ ہے اور اس میں ٹراؤٹ کا ذخیرہ ہے۔ ایک PTDC موٹل جھیل کے نظارے کے ساتھ قریب ہی واقع ہے۔   پانی انتہائی ٹھنڈا ہے جو آس پاس کے گلیشیروں سے بہتا ہے۔ جھیل عام طور پر سردیوں کے موسم میں جم جاتی ہے اور لوگ اس پر آسانی سے چل سکتے ہیں۔ 

خلتی جھیل پاکستان میں گلگت بلتستان کےضلع غذر گاؤں خلتی میں سطح سمندر سے  بلندی پر واقع ہے ۔ یہ جھیل ٹراؤٹ مچھلی کے مسکن کے لیے مشہور ہے۔ جھیل خلتی گاؤں کے قریب دریائے غیزر کے موڑ میں ہے۔ خلتی جھیل ٹراؤٹ اسٹاک کے لیے مشہور ہے۔  اصل میں ، *گولاغمولی* گاؤں کے قریب ٹراؤٹ دریاؤے *غیزر* میں ڈال دی جاتی ہے ۔ ان مچھلیوں کی تعداد میں اضافہ ہوتا ہے اور یہ وادی گوپس کے تقریبا ہر حصے تک پہنچ جاتی ہیں۔

## مزید دیکھیے

* پھندر جھیل
* ہندارپ جھیل

## حوالہ جات

## بیرونی روابط

* خلٹی جھیل

زمرہ:غذر کی جھیلیں
زمرہ:گلگت بلتستان کی جھیلیں
زمرہ:ویکی ڈیٹا پر موجود متناسقات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں ذخائر آب
میزان الرحمن ازہری

**میزان الرحمن ازہری** () بنگلہ دیش سے ایک قابل ذکر اسپیکر ، اسکالر اور اسلام کے مبلغ ہیں۔

## واز
* کنبہ
* شوہر اور بیوی
* ابراہیم نبر اجنا کہنی
* رسول (ایس ایم) ایر جیبونی

### ٹیلی ویژن

## حوالہ جات

زمرہ:اسلامی تخلیق پرست
زمرہ:اعتذار پسند مسلمان
زمرہ:اکیسویں صدی کے اسلامی مسلم علما
زمرہ:اکیسویں صدی کے مسلمان
زمرہ:ائمہ کرام
زمرہ:بقید حیات شخصیات
زمرہ:بنگلہ دیش
زمرہ:بنگلہ دیشی سنی مسلم
زمرہ:بنگلہ دیشی شخصیات
زمرہ:بنگلہ دیشی مسلم
زمرہ:حفاظ قرآن
زمرہ:سنی علمائے اسلام بلحاظ قومیت
زمرہ:علمائے اہلسنت
زمرہ:قراء قرآن
زمرہ:مسیحیت کے نقاد
زمرہ:یوٹیوب کی شخصیات
زمرہ:ٹیلی ویژن کے اسلامی مبلغین
مہاویر پرساد دویدی

**مہاویر پرساد دویدی**  (15 مئی 1864ء-21 دسمبر 1938ء) بھارت کے ہندی زبان کے قلمکار اور مصنف تھے۔ ہندی ادب کے عصر جدید کو چار حصوں میں تقسیم کیا جاتا ہے۔ دوسرا دور دویدی دور کہلاتا ہے جو مہاویر پرساد دویدی سے تعلق رکھتا ہے۔ یہ دور 1893ء میں شروع ہو کر 1918ء میں ختم ہوتا ہے۔اس سے پہلے کا دور بھرتیندو دور (1868ء-1937ء) اور اس کے بعد کا دور چھایاواد (1918ء-1937ء) ہے۔ آخری دور جو عبوری دور ہے اس کا زمانہ 1937ء تا حال ہے۔

## حالات زندگی

مہاویر کی ولادت 5 مئی 1864ء کو کانیوکوج براہمن خاندان میں ہوئی۔ وہ رائے بریلی ضلع اتر پردیش کے رہنے والے تھے۔ ان کے والد سہائے دویدی برطانوی ایسٹ انڈیا کمپنی کی فوج میں ملازم تھے اور بعد میں ممبئی کے ولبھ سمپرادے کے مندر میں پجاری ہو گئے۔
مہاویر نے ابتدائی تعلیم سنسکرت میں گھر پر ہی حاصل کی۔ گاؤں کے اسکول میں اردو اور ہندی زبان کی بھی تعلیم حاصل کی۔ 13 سال کی عمر میں وہ رائے بریلی کے اسکول میں داخل ہو گئے جہاں انھوں نے [فارسی]] اور انگریزی سیکھی۔ اس کے بعد وہ پوروا، فتح پور اور اناو بھی گئے۔

## کیرئر
انھوں نے 1880ء کی دہائی میں جھانسی میں بھارتی ریلوے میں ملازمت کے دوران میں ادب میں خوب شہرت حاصل کی۔ ساہتیہ سندربھ اور وچار ومرش میں ان کی ادبی تخلیقات اور ترجمے شائع ہوئے۔

## تخلیقات
* کاویہ منجوشا
* کویتا لاپ
* سوگندھ
* میرے جیون کی یاترا
* ساہتیہ سندربھ

## حوالہ جات

## بیرونی روابط
* 
* 
* Brief profile at *indiavisitinformation.com*, Retrieved 2011-07-02.
)(
زمرہ:1864ء کی پیدائشیں
زمرہ:1938ء کی وفیات
زمرہ:اتر پردیش کے شعرا
زمرہ:انیسویں صدی کے ہندوستانی شعرا
زمرہ:بیسویں صدی کے بھارتی شعرا
زمرہ:بھارتی مصنفین کے نامکمل مضامین
زمرہ:جھانسی کی شخصیات
زمرہ:ضلع رائے بریلی کی شخصیات
زمرہ:ہندی زبان کے مصنفین
زمرہ:برطانوی ہند کے مصنفین
عمرجی انورادھا

**عمرجی انورادھا**  ایک بھارتی مصنفہ ہے جو تیلوگو سنیما اور صحافیت میں اپنی پہچان رکھتی ہے۔ـ 
انھوں نے مستقل ستارہ فلم ہفتہ روز میگزین  کے لیے دی لیجینڈز آف انڈین سنیما ـ لکھا۔یہ فلمی ہفت روز تیلیگو میں سب سے زیادہ نشر ہوتا ہےـ۔انھوں نے آل انڈیا ریڈیو کے لیے ڈرامے بھی لکھے اور زی تیلیگو کے ویسالی سیریئل، ای ٹی وی کے گرشنا اور پیلی چیسکندمرا  جیسے ڈرامے بھی لکھے۔ـ انورادھا نے 2010 میں بہترین مکالمہ نگار کی حیثیت سے *اکینینی ابھینندنا اعزاز*  اور*یہ مایہ چیساوے*  
فلم کے واسطے *سپر ہٹ فلم ویکلی اعزاز* بھی حاصل کیاـ۔ 

## ابتدائی زندگی
عمرجی انورادھا کی پیدائش 8 ستمبر 1970 کو ایک مراٹھی زبان بولنے والے مادھوا خاندان میں ہوئی۔ انھوں نے اپنی ابتدائی تعلیم وجے واڈا اور منگالاگری، آندھرا پردیش میں حاصل کی. انھوں نے انٹرمیڈیٹ کی تعلیم *لیڈی ولنگڈن کالج*، چینائی، تمل ناڈو سے 1987 حاصل کی۔ انرگریزی ادب میں بی-اے کے بعد عمرجی نے پریسیڈینسی کالج، مدراس سے تیلیگو ادب میں ایم-اے کیا۔

## کیریئر
عمرجی انورادھا نے اپنی صحافتی زندگی کا آغاز مئی 1993 سے کیا۔راجیو گاندھی کیس کی کوریج میں انورادھا کا خاص کردار رہا ہے۔2015 جنوری سے عمرجی *تیلوگو سائن رائٹرز ایسوسییشن*  کی نائب صدر ہےـ۔

عمرجی نے سب سے اولین ایناڈو نیوز ڈیلی  کے ساتھ وابستگی اختیار کرلی.۔ عمرجی ایناڈو نیوز ڈیلی کے لیے پہلی خاتون رپورٹر مانی جاتی ہےـ انھوں نے ایناڈو تمل ناڈو ایڈیشن کے لیے انچارج کی حیثیت سے بھی کام کیا۔ایناڈو کے لیے عمرجی نے بطور اسٹاف رپورٹر، سنیما ڈیسک انچارج، مہاراشٹر ڈیسک انچارج کی حیثیت سے کام کیا۔ انھوں نے ایناڈو ممبئی ایڈیشن کی افتتاحی تقریب کی سرپرستی کی۔

## فلمی کارنامے
عمرجی انورادھا نے درج ذیل فلموں کی کہانیاں اور مکالمے لکھے ہیں:

## حوالہ جات

زمرہ:آندھرا پردیش کی مصنفات
زمرہ:آندھرا پردیش کے صحافی
زمرہ:آندھرا پردیش کے منظر نویس
زمرہ:اکیسویں صدی کی بھارتی مصنفات
زمرہ:اکیسویں صدی کے بھارتی صحافی
زمرہ:اکیسویں صدی کے بھارتی ڈراما نگار اور ڈراما نویس
زمرہ:بقید حیات شخصیات
زمرہ:بھارتی خواتین صحافی
زمرہ:بھارتی خواتین منظر نویس
زمرہ:تیلگو مصنفین
زمرہ:تیلگو منظر نویس
زمرہ:ضلع گنٹور کی شخصیات
زمرہ:اکیسویں صدی کے بھارتی مصنفین
زینب بنت حارث

**زینب بنت حارث**، (وفات 628ء) ساتویں صدی کے اوائل میں ایک یہودی عورت تھی جو عرب کے شہر خیبر میں رہتی تھی۔ یہ وہی یہودیہ خاتون ہے جس نے بکری کے گوشت میں زہر ملا کر محمد بن عبد اللہ کو ہدیہ بھیجا تھا۔ جب مدینہ منورہ میں اسلام مستحکم ہو گیا اور محمد بن عبد اللہ نے خیبر کو جو یہودیوں کا مرکز تھا فتح کر لیا اور مسلمان مطمئن ہو گئے تو زینب بنت حارث نے یہود کے مشورہ سے پیغمبر اسلام محمد بن عبد اللہ کو زہر دینے کی سازش کی۔ زینب بنت حارث نے بکری کے گوشت میں زہر ملا کر خاص طور سے ران میں زیادہ زہر ملا کر، محمد بن عبد اللہ کو ہدیہ کہہ کر پیش کیا، محمد بن عبد اللہ کو بذریعہ وحی زہر کے بارے میں علم ہو گیا اور کھانے سے منع کر دیا گیا۔ بعض روایات کے مطابق ایک صحابی کے زہر کھا کر شہید ہو جانے کی وجہ سے زینب کو قصاصاً قتل کر دیا گیا اور بعض روایات کے مطابق صحابی کی وفات نہیں ہوئی تھی اور محمد بن عبد اللہ نے معاف کر دیا۔

## خاندان
**والدین:** حارث بن الحارث، لیلیٰ بنت ثعلبہ۔

**برادران:** حارث بن الحارث بن الحارث، مرحب بن الحارث اور یاسر بن الحارث۔

**شوہر:** بنو نضیر سے سلم بن مشخم۔

**اولاد:** خارجہ ابن سلم بن مشخم۔

## خاندانی پس منظر
زینب کا یہودی خاندان بنو نضیر اصلاً یمن سے تھا۔ وہاں سے ہجرت کر کے حجاز آ گیا تھا۔ جس میں اس کے والد، حارث بن الحارث اور اس کے دو بھائی، مرحب بن الحارث اور یاسر، مشہور جنگجو، پہلوان اور شاعر تھے۔

محمد بن عبد اللہ نے بنو نضیر قبیلے کے 625 ارکان کو خیبر جلا وطن کر دیا تھا، جس میں زینب کے شوہر سلم بن مشخم بھی تھے جو ایک جنگجو اور شاعر تھے، کچھ ذرائع بتاتے ہیں کہ سلم اور زینب کا ایک بیٹا خارجہ بھی تھا۔

## خیبر کا محاصرہ و فتح
جون 628ء میں محمد نے اپنے مسلم اصحاب کے ساتھ خیبر کا محاصرہ کیا۔ زینب کا شوہر سلم بن مشخم پہلے ہی دن مارا گیا، اسی طرح اس کے بھائی جو مشہور جنگجو اور پہلوان تھے وہ سب بھی اس جنگ میں مارے گئے۔ بالآخر مہینے بعد جنگ ختم ہوئی اور یہودیوں نے ہتھیار ڈال دیا۔

## زہر کھلانے کی سازش
یہود کسی نہ کسی طرح مسلمانوں سے اور پیغمبر اسلام سے انتقام لینا چاہتے تھے، اس لیے انھوں نے زہر کھلانے کی سازش رچی اور اس کے لیے زینب بنت حارث کو تیار کیا، محمد کی پسندیدہ غذا اور حصہ کی معلومات کر کے بکری کی ران میں زہر ملا دیا۔

سنن ابی داؤد میں روایت یوں ہے:

اس کے بعد زینب کو قصاصاً قتل کیا گیا یا معاف کر دیا گیا یا اس نے خودکشی کر لی، اس روایات مختلف ہیں۔

تاہم محمد بن عبد اللہ کو زہر کا وہ ہلکا اثر عمر کے اخیر میں ظاہر ہوا اور سیرت کی بہت سے کتابوں میں علما کا یہی خیال ہے کہ آپ کی وفات اسی زہر کی وجہ سے ہوئی اور شہادت کا درجہ نصیب ہوا۔

## حوالہ جات

زمرہ:عربی یہودی
زمرہ:قرون وسطی کی یہودی خواتین
زمرہ:محمد بن عبد اللہ کے دور میں مسلمانوں کے غیر مسلم متعاملین
زمرہ:ساتویں صدی کی یہودی شخصیات
زمرہ:ایشیا میں اسلام مخالفت
زمرہ:محمد بن عبد اللہ اور یہودیت
زمرہ:ویکی ڈیٹا سے مختلف مختصر وضاحت
زمرہ:عرب کے یہودی قبائل کے یہود
زمرہ:زمانہ جاہلیت کی شخصیات
الاکول جھیل

**الا کول** (  ) کرغزستان کے اسیک کول کے علاقے|علاقہ آقسو ضلع میں ترسکی الاتاؤ پہاڑی سلسلے کی ایک چٹان سے بنی جھیل ہے۔ یہ تقریبا 3560 میٹر کی اونچائی پر ہے۔

## تاریخ
دائیں|تصغیر|170x170پکسل| جھیل الا کول
پتیمتسوف نامی ایک روسی مسافر 1811 میں پہلی بار جھیل پر گئے تھے۔ اس نے جھیل میں مختلف رنگوں کے پتھروں اور جھیل کے گرد تیز ہوائیں چلنے والی تیز ہواؤں کا تذکرہ کرتے ہوئے اس کی ایک اچھی وضاحت دی۔ تیس سال بعد سکندر شرینک نے اس جھیل اور اس کے گرد و نواح کا جائزہ لیا۔ 

لفظی طور پر ، نام الاکول کا مطلب 'متنوع جھیل' ہوگا ، حالانکہ اس کا نام شاید شمال میں واقع الا -تاؤ پہاڑوں سے لیا گیا ہے۔ 

## مزید دیکھیے

* کرغزستان سے متعلق مضامین کا اشاریہ

## حوالہ جات

## بیرونی روابط

* 

زمرہ:ایسیک کول صوبہ
زمرہ:کرغیزستان کی جھیلیں
زمرہ:ویکی ڈیٹا پر موجود متناسقات
زمرہ:ویکی ڈیٹا سے مختلف مختصر وضاحت
سچیتا دلال

**سچیتا دلال**  بھارتی مصنفہ اور صحافی ہےـ۔  وہ دی ٹائمز آف انڈیا کی 1997 تک فائنانشیل ایڈیٹر رہی اور پھر انڈین ایکسپریس گروپ کی کنسلٹنگ ایڈیٹر ہوئی. انھوں نے 2008 تک انڈین ایکسپریس اور فائنانشیل ایکسپریس کے لیے کالم لکھےـ انھوں نے 1992 میں چمیلی دیوی جین اعزاز برائے ممتاز خاتون صحافی کا اعزاز اور تعلیم و ادب میں اپنی کارکردگی کی وجہ سے 2006 میں پدم شری اعزاز حاصل کیاـ۔۔ سچیتا 6 سال تک کارپوریٹ امور کی وزارت کی رکن رہی ہیں۔
## ابتدائی زندگی اور تعلیم
سچیتا دلال کی پیدائش 1961 میں ممبئی میں ہوئی۔ انھوں نے کرناٹک کالج، دھارواڑ سے علوم شماریات میں بی-ایس-سی کی ڈگری حاصل کی اور بمبے یونیورسٹی (اب ممبئی یونیورسٹی )سے ایل-ایل-بی اور ایل-ایل-ایم کی تعلیمی اسناد حاصل کیں۔

## کیریئر
سچیتا دلال 1990 کے ابتدائی زمانہ میں ممبئی کے مشہور اخبار ٹائمز آف انڈیا کی تجارت اور معیشت کی ونگ سے بطور صحافی وابستہ ہوئی۔
انھوں نے کئی حساس مسائل کی تحقیق کی جس کی وجہ سے سماجی سرگرمیوں کی جانب اور صحافت کے دیگر میدانوں میں سچیتا معروف ہوئی۔ ان حساس مسائل میں 1992 کا *ہرشد مہتا اسکیم*، 2001 کا *اینرون اسکینڈل*کے علاوہ انڈسٹریل *ڈیوولوپیمنٹ بینک آف انڈیا اسکیم*, 2001 کا *کیتن پارکیکھ اسکیم* وغیرہ شامل ہیں۔ انھوں نے گریش سنت، ڈیباشس باسو، شانتانو ڈکشت اور پردیمنا کول جیسے نامور صحافیوں اور تجزیہ کاروں کے ساتھ رہ کر کام کیاـ ٹائمز آف انڈیا میں سچیتا فائنانشیل ایڈیٹر کے مقام تک پہنچ گئیں۔ 
بھارتی اسٹاک مارکیٹ، تجارت، تحفظ صارفین، انفراسٹرکچر اور بجٹ سے متعلق کئی تحقیقی رپورٹوں کی وجہ سچیتا معروف ہیں۔ 1992 کے اسکیم، جو تب تک کا بھارت کا سب سے بڑا معیشی اسکیم تھا، اس پر سچیتا نے اپنے تحقیقی رپورٹوں کی وجہ سے بہت شہرت حاصل کی۔ 

## تصانیف
سچیتا دلال نے اپنے شوہر ڈیباشس باسو کے ساتھ *دی اسکیم، ہو وون، ہو لوسٹ، ہو گاٹ ایوے*  کے نام سے ایک کتاب کتاب تصنیف کی۔ اے،ڈی شراف: ٹائٹن آف فائینانس اینڈ فری اینٹرپرائز  کے نام سے سچیتا نے دوسری کتاب تصنیف کی۔

## اعزازات
سچیتا دلال نے کئی اعزازات حاصل کیے۔ چند قابل ذکر اعزازات درج ذیل ہیں:
* چمیلی دیوی جین اعزاز برائے ممتاز خاتون صحافی، 1992
* پدم شری اعزاز، 2006
## حوالہ جات

زمرہ:1962ء کی پیدائشیں
زمرہ:بقید حیات شخصیات
زمرہ:ضلع دھارواڑ کی شخصیات
زمرہ:کرناٹک کے صحافی
زمرہ:ممبئی یونیورسٹی کے فضلا
زمرہ:ادب اور تعلیم کے شعبے میں پدم شری وصول کنندگان
زمرہ:ویکی ڈیٹا سے مطابقت رکھنے والی مختصر تفصیل
زمرہ:کرناٹک یونیورسٹی کے فضلا
برف جھیل

**برف جھیل** (  ) یا **لوپے لاؤ** ، شمالی پاکستان کے گلگت بلتستان کے علاقے میں قراقرم پہاڑی سلسلے کا ایک اونچائی والا برفانی طاس ہے۔  اس کے نام کے باوجود یہ جھیل نہیں ہے۔

اسنو جھیل سطح سمندر سے 16،000 فٹ (4،877 میٹر) بلندی پر واقع ہے اور اس کی چوڑائی تقریبا 10میل (16کلومیٹر ) ہے &nbsp; ) ۔ یہ طاس بیافو اور ہسپار گلیشیروں کے سر پر واقع ہے ، جو ہسپار درہ سے مخالف سمتوں میں پھیلا ہوا ہے ، جو 61 میل (100کلومیٹر) برف کے دریا کی تشکیل کرتا ہے &nbsp; جو قطبی خطوں سے باہر دنیا کے طویل ترین گلیشیر نظاموں میں شامل ہے۔

## مشہور سیاح
تصغیر|200x200پکسل| چاندنی کے نیچے برف کی جھیل
مارٹن کان وے ، جو پہلے غیر ملکی سیاح تھے ، نے سن 1892 میں اسنو جھیل کو نام دیا تھا۔ مارٹن کان وے نے اسنو جھیل کو اس طرح بیان کیا ہے "پہاڑوں کے بہترین نظارے کو دیکھنے کے لیے، یہ کبھی میری نظر میں رہا ہے اور نہ میں یقین کرتا ہوں کہ دنیا اس سے بھی بہتر ہو سکتی ہے۔"  تاہم ، سنو جھیل تک پہنچنا بہت مشکل ہے اور ہر سال صرف 200 ہی لوگ اس تک رسائی حاصل کرسکتے ہیں۔  1899 میں ، ولیم ہنٹر ورک مین اور فینی بلک ورک مین کی شوہر کی بیوی ٹیم آئی اور انھوں نے قیاس آرائی کی کہ برف جھیل قطبی خطوں میں پائی جانے والی آئس کیپ کی طرح ہو سکتی ہے ، جہاں سے گلیشیر ہر طرف سے بہہ جاتا ہے اور اس کی کل سائز کا اندازہ 300 مربع میل (116 مربع کلومیٹر) لگایا ہے۔

## وہاں پہنچنا
تصغیر|200x200پکسل| اسنو جھیل سے مشرق کی طرف
اسنو جھیل کا سفر عام طور پر اسکردو سے شروع ہوتا ہے ، جو اسلام آباد سے ہوائی جہاز یا جیپ کے ذریعے پہنچا جا سکتا ہے۔ اسکردو سے ، ایک جیپ مسافروں کو براڈو گھاٹی سے آسکول کے گاؤں لے جاتی ہے۔ آسکول کا سفر ابتدائی طور پر کے 2(K2) کی طرف بڑھتا ہے ، پھر شمال مغرب میں بیافو گلیشیر سے اسنو جھیل کی طرف موڑ دیتا ہے۔ واپسی میں نزول چڑھائی سے مختلف ہے ، وادی ہنزہ سے ہوتا ہوا گلگت میں اختتام پزیر ہوتا ہے ، جہاں سے ہوائی جہاز یا جیپ کے ذریعے اسلام آباد واپسی کا انتظام کیا جا سکتا ہے۔

## حوالہ جات


زمرہ:پاکستان کی جھیلیں
زمرہ:گلگت بلتستان کی جھیلیں
زمرہ:ایشیا کے گلیشیر
کورونا، مینیسوٹا

**کورونا، مینیسوٹا**  ریاستہائے متحدہ امریکا کا ایک انانکارپوریٹڈ کمیونٹی جو کارلٹن کاؤنٹی، مینیسوٹا میں واقع ہے۔

## تفصیلات
کورونا، مینیسوٹا کی مجموعی آبادی 395.03 میٹر سطح سمندر سے بلندی پر واقع ہے۔

## مزید دیکھیے
* ریاستہائے متحدہ امریکا
* ریاستہائے متحدہ امریکا کے شہروں کی فہرست

## حوالہ جات

زمرہ:مینیسوٹا میں انانکارپوریٹڈ علاقے
زمرہ:ویکی ڈیٹا سے مختلف مختصر وضاحت
اردو یونیورسٹیوں کی فہرست

اس فہرست میں ان یونیورسٹیوں کو شامل کیا گیا ہے جہاں اردو زبان میں تعلیم دی جاتی ہے۔ مولانا آزاد نیشنل اردو یونیورسٹی کا نام سرفہرست ہے۔

* ڈاکٹر عبد الحق اردو یونیورسٹی، بھارت کی یونیورسٹی۔
* وفاقی اردو یونیورسٹی برائے فنون،سائنس اور ٹیکنالوجی، پاکستان کی ایک عوامی تحقیقی یونیورسٹی۔
* مولانا آزاد نیشنل اردو یونیورسٹی، a مرکزی جامعہ (بھارت) بھارت کے حیدراباد، دکن شہر میں ایک یونیورسٹی۔ اس کا نام بھارت کے پہلے وزیر تعلیم کے نام پر رکھا گیا ہے۔۔
* جامعہ عثمانیہ، بھارت کی بڑی یونیورسٹیوں میں سے ایک۔ یہ ریاستی سطح کی یونیورسٹی ہے۔

## حوالہ جات

زمرہ:بھارت کی جامعات
زمرہ:اردو
زمرہ:پاکستان میں یونیورسٹیاں اور کالج
زمرہ:ویکی ڈیٹا سے مختلف مختصر وضاحت
تحصیل گوجرانوالہ صدر

**تحصیل گوجرانوالہ صدر**  پاکستان کا ایک تحصیل جو ضلع گوجرانوالہ میں واقع ہے۔

## تفصیلات
تحصیل گوجرانوالہ صدر کی مجموعی آبادی 2,807,054 افراد پر مشتمل ہے۔

## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:ضلع گوجرانوالہ
زمرہ:پنجاب، پاکستان کی تحصیلیں
زمرہ:جغرافیہ پنجاب (پاکستان) کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
شرح اموات

شرح اموات یا شرح اموات[3]، 189,69 ایک خاص آبادی میں اموات کی تعداد (عام طور پر یا کسی خاص وجوہ کی وجہ سے) کی ایک پیمائش ہے ، جو ہر ایک یونٹ کے حساب سے اس آبادی کے سائز تک پہنچ جاتی ہے۔ . اموات کی شرح عام طور پر ہر سال ہر ایک ہزار افراد کی اموات کے یونٹوں میں ظاہر کی جاتی ہے۔ اس طرح ، 1،000 کی آبادی میں شرح اموات 9.5 (1،000 میں سے) کا مطلب ہوگا کہ اس پوری آبادی میں سالانہ 9.5 اموات ہوں یا کل میں سے 0.95٪۔ یہ "مریضہ" سے الگ ہے ، جو یا تو کسی بیماری کا پھیلتا ہے یا ہوتا ہے اور واقعات کی شرح سے بھی (فی یونٹ اس مرض کے نئے ظاہر ہونے والے واقعات کی تعداد) سے بھی مختلف ہے۔ [3]: 189 [تصدیق کی ضرورت]

زمرہ:وبائیات
زمرہ:احصائی علوم
زمرہ:آبادی
زمرہ:بشری شماریات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
زمرہ:موت
زمرہ:سماجی اعداد و شمار کے اشارے
کورونا وائرس کی وبا، 2019ء - 2020ء کا خط زمانی

تصغیر|A CDC computer rendering of SARS-CoV-2

اس مضمون میں ان صفحات کی فہرست زمانی ترتیب (بلحاظ ماہ) سے دی گئی ہے جو سارس-کووی-2 وبا، وائرس سے متعلق ہیں، یہ وائرس کورونا وائرس کی وبا، 2019ء - 2020ء جو ووہان سے شروع ہوا، اس کی بھی وجہ ہے۔ اس فہرست میں اہم عصری رد عمل اور اقدامات شامل نہیں ہو سکتے ہیں۔

## خط زمانی بلحاظ ماہ
* کورونا وائرس کی وبا، 2019ء - 2020ء کا خط زمانی نومبر 2019 ء– جنوری 2020ء
* کورونا وائرس کی وبا، 2019ء - 2020ء کا خط زمانی فروری 2020ء
* کورونا وائرس کی وبا، 2019ء - 2020ء کا خط زمانی مارچ 2020ء

## متاثرین کی شماریات

### چین میں وبا
* 2019–20 coronavirus pandemic data/China medical cases
* 2019–20 coronavirus pandemic data/China medical cases by province

### عالمی سطح پر متاثرین
* ووہان کورونا وائرس شماریات/بین الاقوامی|عالمی سطح پر متاثرین

## حوالہ جات

زمرہ:کورونا وائرس وبا کا خط زمانی
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:2020ء کی دہائی کے خطوط زمانی
زمرہ:کورونا وائرس کی وبا بلحاظ ملک و علاقہ، 2019ء - 2020ء
زمرہ:وقائع نگاری